# **RECENZIJA SEMINARSKE NALOGE »OBDAVČITEV DONOSOV INVESTITORJEV V SLOVENIJI IN DRUGIH EU DRŽAVAH«**

# Eva Deželak, Ines Šilc, Žan Jarc

Seminarska naloga se nam zdi zelo podatkovno bogata, vendar je mogoče podatkov že preveč, oziroma so predstavljeni in razloženi zelo suhoparno. Zavedamo se, da tema seminarske naloge ne dopušča ekstravagantnih analiz, vseeno pa bi bila kakršnakoli nazornejša predstavitev podatkov zaželjena. Pričakovali bi vsaj kakšno primerjava med državami, mogoče količina pobranih davkov glede na BDP ali kaj podobnega.

Mogoče primanjkuje nekaj definicij, npr.: » Kdo je sploh pravna oseba, kaj so davčne olajšave in kako delujejo itd. Pogrešamo tudi razložene razlike med obdavčenjem s.p., d.o.o., d.d. in vsaj kratek dotik vprašanja ali je Slovenija davčna oaza za samostojne podjetnike.

Pohvalili bi zelo obsežno predstavitev podatkov, ne samo za Slovenijo, temveč tudi za Dansko, Slovaško in Ciper. Prijetno so nas presenetile razlage posebnosti davčne ureditve teh držav (danski prostovoljni prispevki za cerkev, ciprski SDC, …) Pridobitev podatkov za tuje države je malce težje.

Seminarska naloga ima nekaj slovničnih napak, ponekod so alineje oblikovane napačno. Nova kitajska svilna pot se pogosteje navaja z »Belt and Road Initiative«.

V seminarski nalogi je Irska omenjena kot davčna oaza, nikjer pa ni predstavljano zakaj in še posebej kako Irska dopušča multinacionalkam plačevanje tako nizkih davkov. Smo mnenja, da bi bilo veliko bolje namesto ene od drugih držav EU podrobneje predstaviti irski davčni sistem.

Kot je bilo najverjetneje mišljeno je največji poudarek na Sloveniji, vendar smo mnenja, da bi morala skupina za nazornejšo predstavitev slovenskega davčnega sistema navesti podatki tudi za daljše obdobje in jih analizirati skupaj s preteklimi makroekonomskimi kazalniki.

Za nazornejšo predstavitev podatkov bi bilo na koncu poglavja o obdavčitvi v drugih državah EU primerno narediti nek šolski primer kako različne obdavčitve v različnih državah vplivajo na podjetja in njihove odločitve.

VPRAŠANJA

1. Kako si razlagate ugotovitve ankete Spirit Slovenije? Iščejo tuji investitorji v Sloveniji dodano vrednost ali samo poceni izobraženo delovno silo?
2. Omenjali ste socialno kapico. Kaj je to?
3. Zakaj ste pri svoji seminarski nalogi izbrali ravno Dansko, Slovaško in Ciper?
4. Če bi danes želeli odpreti svoj startup, bi ga ustanovili v Sloveniji ali kje drugje (če je vaša edina skrb davčna ureditev)?
5. Na hitro ste predstavili še stopnjo davka od dohodka pravnih oseb na globalni ravni in ugotovili, da ima Evropa kot kontinent povprečno najmanjšo stopnjo. Mogoče veste zakaj?